projecte-aina/catalan_government_crawling huggingface dataset:
L'Escola d'Administració Pública de Catalunya (EAPC) organitza aquest cicle, adreçat als alcaldes, alcaldesses, regidores i regidors dels ajuntaments de Catalunya, en el qual l'APDCAT ha impartit la sessió sobre protecció de dades.
Es tracta d'una formació de benvinguda, creada per als nous càrrecs electes de l'Administració local, amb la voluntat de transmetre'ls la cultura, els valors de govern i les eines necessàries per afrontar el seu nou repte amb garanties.
Al llarg del cicle, s'ha fet una introducció al govern municipal, als seus principis reguladors i a les formes d'organització i de funcionament dels ajuntaments.
A més, s'ha aprofundit en els aspectes més rellevants de la gestió i l'organització municipal, on la protecció de dades personals hi té un paper important.
La sessió de l'APDCAT ha anat a càrrec de Carles San José Amat, cap de l'Àrea d'Inspecció de l'Autoritat Catalana de Protecció de Dades.
L'acte s'ha celebrat 17 de juliol, a la seu de l'Escola d'Administració Pública de Catalunya, carrer Girona, 20, Barcelona.
L'Autoritat Catalana de Protecció de Dades participa en aquest esdeveniment, organitzat conjuntament per la Generalitat de Catalunya, el consorci Localret i el consorci AOC.
El Congrés de Govern Digital és el fòrum de debat de referència a Catalunya en l'àmbit de l'administració digital.
Aquesta edició pretén posar èmfasi en tots els projectes i iniciatives que persegueixen una transformació digital de les dinàmiques, processos i metodologies de treball de les organitzacions públiques.
L'objectiu és donar resposta als nous reptes que s'han d'afrontar, derivats de la revolució social, econòmica i cultural que suposa la societat digital.
Per part de l'APDCAT, hi participarà Joana Marí, delegada de protecció de dades i responsable de Projectes Estratègics, que serà ponent a la taula rodona següent: "La confiança digital: El repte d'incloure l'experiència global de l'usuari".
Al llarg d'aquesta sessió, es debatrà entorn de la capacitat de les organitzacions per gestionar totes les variables i dimensions de la percepció de la confiança digital, que és una mesura sovint subjectiva de la persona interessada sobre la capacitat que té determinada organització de protegir les dades, la privacitat, la seguretat i l'ètica en l'ús de la informació de l'individu.
La taula està prevista per al dia 17 de setembre, a les 15.45 hores, a l'Auditori AXA, avinguda Diagonal, 547, de Barcelona.
Seguint amb la formació endegada conjuntament per l'APDCAT i el Departament d'Educació, es porta a terme aquesta sessió sobre la normativa de protecció de dades aplicada als centres educatius.
L'objectiu és aprofundir en les principals novetats de l'RGPD i com es concreta en l'entorn educatiu.
Al llarg de la sessió, s'ha tractat de l'àmbit normatiu, els principis generals del tractament, la legitimació del tractament, el registre d'activitats de tractament, la figura del delegat de protecció de dades i les mesures de seguretat.
També s'han exposat els continguts en l'àmbit de la transparència.
La sessió ha estat adreçada al professorat de centres educatius, especialment al quadre docent dels centres del Projecte de qualitat i millora continua.
Ha tingut lloc el dia 4 de juliol de 2019, de 09.00 a 14.00 hores, a l'INS Bonanova, passeig de Circumval·lació, 8, Barcelona.
Per part de l'APDCAT hi ha intervingut Joana Marí, delegada de protecció de dades i responsable de Projectes Estratègics.
Passeig de Circumval·lació,, 8,
L'Autoritat Catalana de Protecció de Dades participa, en aquest curs organitzat per l'Agència Catalana del Consum.
El curs està adreçat professionals dels serveis públics de consum i organitzacions de persones consumidores de Catalunya amb experiència en la gestió de reclamacions de consum.
La sessió a càrrec de Joana Marí, delegada de Protecció de Dades i responsable de Projectes Estratègics de l'Autoritat Catalana de Protecció de Dades, tracta sobre la base legal de la protecció de dades, els drets i deures de les persones consumidores i les principals novetats del Reglament general de protecció de dades que hi estan vinculades.
L'acte se celebra el 14 de novembre de 2019 de 12.30 a 15.00h a la seu de l'Agència Catalana de Consum de Tarragona, carrer Pompeu Fabra, 1, Tarragona.
Seu de l'Agència Catalana de Consum de Tarragona
L'Autoritat Catalana de Protecció de Dades ha participat en aquesta sessió sobre el nou Reglament general de protecció de dades, dissenyada per tractar de les novetats que incorpora l'entrada en vigor d'aquesta nova norma, i l'adequació que han de fer les entitats públiques i els ens locals.
Al llarg de la jornada tècnica s'han exposat exemples pràctics de l'aplicabilitat de la normativa en el dia a dia de les organitzacions i, una pauta perquè les organitzacions puguin realitzar una anàlisi interna dels tractaments de dades.
També s'ha aprofundit en els riscos que comporten aquests tractaments i en la necessitat de realitzar, si s'escau, una avaluació d'impacte lligada a la protecció de dades.
Aquest programa, que arriba a la seva segona edició, ha pretès ajudar a les organitzacions a formalitzar la seva responsabilitat proactiva de tractament de dades personals.
Per part de l'APDCAT hi ha intervingut Joana Marí, delegada de protecció de dades i responsable d'Avaluació i Estudis Tecnològics de l'Autoritat Catalana de Protecció de Dades.
L'acte s'ha celebrat el 21 de novembre de 2019, de 09.00 a 18.00 hores, a l'Auditori del Centre Cultural La Marineta de Mollet del Vallès, carrer de l'Església, 7, Mollet del Vallès.
L'Autoritat Catalana de Protecció de Dades organitza una jornada, amb motiu de la celebració del Dia Europeu de la Protecció de Dades.
L'acte tindrà lloc el proper 28 de gener de 2020, de 10.00 a 12.30 hores, a l'Aula Europa, seu de les institucions europees a Barcelona, passeig de Gràcia, 90, 08008 Barcelona.
Després de quasi dos anys d'aplicació de l'RGPD, en aquest acte s'actualitzaran aspectes clau de la normativa actual i s'hi exposaran experiències pràctiques en relació amb la transparència i el dret d'informació, la legitimació del tractament de categories especials de dades i la notificació de violacions de seguretat de les dades.
L'activitat s'adreça a la comunitat d'experts i professionals de la protecció de dades.
Per a més informació, podeu consultar el programa de l'acte.
L'assistència és lliure, però es requereix inscripció prèvia.
Us informem que, per requeriment de la normativa de seguretat d'accés a una institució oficial europea, es facilitaran a l'Oficina d'informació del Parlament Europeu a Barcelona i de representació de la Comissió Europea a Barcelona, les dades de nom, cognoms i DNI de les persones inscrites.
Per això, us recordem que un cop confirmada la vostra inscripció caldrà que ens feu arribar el número de DNI.
La informació es destruirà un cop acabat l'acte.
Aula Europa, seu de les institucions europees a Barcelona
L'Escola d'Administració Pública de Catalunya (EAPC) i l'Autoritat Catalana de Protecció de Dades (APDCAT) presenten el curs de formació especialitzada per a delegats de protecció de dades, que es durà a terme entre els mesos de gener i juliol de 2020.
La conferència inaugural anirà a càrrec de Ricard Martínez, director de la Càtedra de Privacitat i Transformació Digital Microsoft-Universitat de València, i membre del Microsoft Health Advisory Council, que parlarà dels reptes que afronta actualment el dret a la protecció de dades.
Aquest curs té com a objectiu principal dotar dels coneixements i les habilitats adequats les persones que tinguin encomanades les tasques de delegat de protecció de dades en un entorn canviant i global.
Aquesta formació donarà accés a l'acreditació, emesa per l'Autoritat Catalana de Protecció de Dades, de delegat/da de protecció de dades de l'Administració pública i del sector públic de Catalunya.
L'acte se celebrarà el dia 29 de gener de 2020, de 10.15 a 12.30 hores a l'Escola d'Administració Pública de Catalunya, carrer de Girona, 20, Barcelona.
Per a més informació podeu consultar el programa de la jornada.
L'APDCAT serà present al parc tecnològic de la Ciutat dels Somnis d'enguany, que se celebra a la Fira de Montjuïc de Barcelona del 27 al 30 de desembre i del 2 al 4 de gener, per ajudar els nens i nenes a navegar per Internet tenint cura de les seves dades personals.
Al seu espai, l'APDCAT ha preparat un cinema i jocs, per oferir als infants la possibilitat d'aprendre a protegir les seves dades personals i navegar amb tranquil·litat per Internet.
En el cinema del futur, es projectarà el conte Jo soc gran, per explicar als infants més petits, de manera molt didàctica i divertida, la importància de protegir adequadament les dades personals.
Els nens i les nenes de 6 a 10 anys, i els adults que els acompanyen, podran jugar al taller "Com construïm les contrasenyes?", per saber com generar contrasenyes segures i úniques que ningú pugui desxifrar.
Aquests infants i els més grans, també podran jugar en equip a un joc tipus " escape room ", on prendran decisions sobre situacions en què entra en joc la protecció de la informació personal.
En definitiva, tot un seguit d'activitats divertides, per protegir-se davant els riscos de la xarxa i fer que la navegació sigui una experiència positiva.
Fira de Barcelona Montjuïc, Pavelló 2
Avinguda de la Reina Maria Cristina, s/n
L'Autoritat Catalana de Protecció de Dades i l'Agència Catalana del Consum, organitzen aquesta sessió per donar resposta a algunes de les preocupacions que actualment té la ciutadania, les organitzacions de persones consumidores, els serveis públics de consum, les empreses, les organitzacions empresarials i els gremis, en relació a l'ús que es fa de les seves dades personals en dur a terme transaccions electròniques, cada dia més freqüents.
Maria Àngels Barbarà, directora de l'Autoritat Catalana de Protecció de Dades, i Beth Abad, directora de l'Agència Catalana del Consum presentaran l'esdeveniment.
Al llarg de l'acte Joana Marí, delegada de Protecció de Dades i responsable de Projectes Estratègics de l'APDCAT i Joaquim Bernat, cap del Servei de Normativa i Procediment de l'Agència Catalana del Consum analitzaran, a la pràctica, quines són aquestes preocupacions i quina resposta pràctica es pot donar, des de les Administracions.
La sessió tindrà lloc el proper 6 de novembre a la Sala Cotxeres del Palau Robert, a Passeig de Gràcia 107, de 10.00 a 12.00 hores.
Per a inscripció podeu adreçar-vos al correu electrònic [EMAIL] o al telèfon 935516524.
Per a més informació podeu consultar el programa de l'acte.
L'aforament de la sala és limitat i les places quedaran assignades en funció de l'ordre d'inscripció.
Foment del Treball amb la col·laboració de l'APDCAT ha organitzat una jornada per aprofundir en les novetats i implicacions del Reglament General de Protecció de Dades.
La jornada comptarà amb la presència de la directora de l'Autoritat, M. Àngels Barbarà, i del president de Foment del Treball, Josep Sánchez Llibre.
Hi intervindran diversos experts de l'APDCAT per ajudar les empreses en aquest canvi profund que ha representat el RGPD i els nous principis de responsabilitat proactiva i enfocament en el risc, així com resoldre les dificultats per integrar aquests principis en les organitzacions.
L'acte tindrà lloc el proper 9 d'octubre de 2019, de 10.00 a 12.00 hores, a la seu de Foment del Treball, Via Laietana, 32, de Barcelona.
Per a inscripció i més informació podeu consultar aquest enllaç.
L'Autoritat Catalana de Protecció de Dades organitza aquesta jornada per presentar les eines que posa a disposició de les entitats i institucions catalanes, perquè puguin avaluar l'acompliment de la normativa actual de protecció de dades.
Al llarg de l'acte, s'aprofundirà en les eines d'anàlisi de riscos i es presentarà una nova metodologia pràctica per a l'avaluació d'impacte sobre la protecció de dades.
També es tractarà sobre el registre d'activitats de tractament que cada institució ha de desenvolupar i ha de revisar periòdicament.
La jornada tindrà lloc el proper 4 d'octubre, de 10.30 a 13.00 hores, a la sala d'actes del Centre d'Estudis Jurídics i Formació Especialitzada, carrer Ausiàs Marc, 40, Barcelona.
Inici de les inscripcions a les 10.00 hores.
L'assistència és lliure, però es requereix inscripció prèvia.
Per a més informació, podeu consultar el programa de la jornada.
L'Associació Catalana de Municipis (ACM) organitza aquest seminari per dotar els consells comarcals dels mecanismes necessaris perquè puguin exercir les seves competències d'una manera àgil, eficaç i participativa, en un context d'adaptació permanent a les demandes de la societat actual.
L'APDCAT participa a la quarta sessió d'aquest seminari, que està dedicada a la protecció de dades personals.
Així, la ponència a càrrec de Santiago Farré, cap de l'Assessoria Jurídica de l'Autoritat Catalana de Protecció de Dades, tractarà sobre el nou règim jurídic de la protecció de dades i Joana Marí, responsable d'avaluació i estudis tecnològics de l'Autoritat, parlarà dels principis i els drets en matèria de protecció de dades.
El seminari està adreçat a secretaris, interventors, gerents i personal dels Consells Comarcals de Catalunya.
L'acte tindrà lloc el 30 de setembre del 2019 a l'Aula de Formació de l'ACM, carrer València, 231, 5a planta de Barcelona.
Seu de l'Associació Catalana de Municipis, aula de formació
Carrer València, 231, 5a planta
L'Autoritat Catalana de Protecció de Dades participa en aquesta sessió formativa organitzada per la Diputació de Tarragona i la Càtedra d'Estudis Jurídics Locals Màrius Viadel i Martin de la Universitat Rovira i Virgili.
Els continguts formatius que imparteix l'APDCAT se centraran en la figura del delegat/da de protecció de dades, els seus deures i obligacions segons la normativa europea de protecció de dades.
Aquesta formació tindrà lloc en el marc de la 5a sessió del seminari que se celebrarà el proper 27 de setembre, de 09.00 a 12.30 hores, a la seu de la Diputació de Tarragona, passeig de Sant Antoni, 100, Tarragona.
La sessió anirà a càrrec de Joana Marí, delegada de Protecció de Dades i responsable de Projectes Estratègics de l'APDCAT.
El dia 28 de gener se celebra el Dia Europeu de la Protecció de Dades i té com objectiu impulsar el coneixement del dret a la protecció de dades i la privacitat.
El 27 de gener, l'Agència Catalana de Protecció de Dades, juntament amb el Departament d'Educació, celebra a CosmoCaixa la jornada «Joves 2.0 i privacitat».
La jornada s'emmarca en un nou projecte de col·laboració entre les dues entitats, en què també participa el Centre de Seguretat de la Informació.
L'Agència Catalana de Protecció de Dades organitza a la seu del Parlament de Catalunya la jornada «L'equilibri entre la recerca històrica i la protecció de dades» el 20 de gener a Barcelona, de 9 a 14 hores.
L'Autoritat Catalana de Protecció de Dades participa en la jornada organitzada per l'Associació Professional Espanyola de Privacitat (APEP), ISACA València, la Societat Espanyola d'Informàtica de la Salut (SEIS) i Avis@.
El 2 d'octubre se celebra, a l'Auditori del Palau de la Generalitat, la divuitena edició del Seminari d'Estudi i Pràctica Jurídica.
Aquests seminaris especialitzats estan adreçats a advocats de la Generalitat i a personal de les assessories jurídiques d'organismes públics.
Els dies 6 i 7 d'octubre se celebraran a Toledo unes jornades formatives organitzades per la Conselleria d'Administracions Públiques i Justícia de Castella-la Manxa, el defensor del poble de Castella-la Manxa i l'Escola d'Administració Regional.
El curs està dirigit a treballadors públics especialitzats en la matèria.
L'Agència Catalana de Protecció de Dades, representada en aquesta ocasió per Santiago Farré Tous, cap de l'Assessoria Jurídica, i Carles San José Amat, cap de l'Àrea d'Inspecció, participa en la Jornada «Últims reptes i novetats sobre protecció de dades de caràcter personal».
CICLE DE CONFERÈNCIES SOBRE PROTECCIÓ DE DADES DE CARÀCTER PERSONAL Propera conferència: Dilluns, 4 de desembre, a les 12:30 hores Títol: Qüestions pràctiques i habituals en els col·legis professionals en matèria de protecció de dades Ponent: Eduard Chaveli Donet
Gairebé 200 persones van assistir els passats 4 i 5 d'octubre al Palau del Parlament de Catalunya, on l'Agència Catalana de Protecció de Dades va celebrar la I Convenció Internacional sobre La Protecció de Dades en els Estats Plurinacionals i Federals.
L'aprofundiment en la cooperació entre autoritats i les tensions entre seguretat i protecció de dades es van convertir en els eixos principals de les sessions.
L'Autoritat Catalana de Protecció de Dades ha participat en l'European Conference of Data Protection Authorities, que s'ha celebrat a Manchester del 18 al 20 de maig de 2015 i ha estat organitzada per l'Oficina del Comissionat d'Informació del Regne Unit (ICO).
L'Autoritat Catalana de Proteccio de Dades imparteix un curs, organitzat per l'Escola d'Administració Pública de Catalunya amb l'objectiu de resoldre qüestions vinculades al tractament de dades personals en l'entorn dels serveis socials.
CICLE DE CONFERÈNCIES SOBRE PROTECCIÓ DE DADES DE CARÀCTER PERSONAL Propera conferència: Dimecres, 15 de novembre, a les 12:30 hores Títol: Incidencia de las nuevas tecnologías de la información y las comunicaciones en el ámbito laboral: una visión panorámica Ponent: Carolina San Martín Mazzucconi
L'article 5 de la Llei 32/2010, de l'1 d'octubre, de l'Autoritat Catalana de Protecció de Dades, atorga a aquest organisme, entre altres, les funcions de resoldre les reclamacions de tutela de drets formulades per les persones afectades, exercir la potestat d'inspecció i la potestat sancionadora, així com atorgar les autoritzacions per a l'exempció del deure d'informació en la recollida de dades o per al manteniment íntegre de determinades dades.
En el marc d'aquestes funcions l'Autoritat dicta les resolucions dels procediments corresponents, que es publiquen amb l'anonimització prèvia de les dades de caràcter personal, d'acord amb el que estableix l'article 17 de la Llei 32/2010.
També es publiquen en aquest apartat resolucions dictades amb anterioritat a l'entrada en vigor de la Llei 32/2010, per raó del seu interès especialment rellevant.
D'altra banda l'Autoritat Catalana de Protecció de Dades atén les peticions d'informació i les consultes formulades pels ciutadans i per les entitats incloses en el seu àmbit d'actuació.
Els posicionaments continguts en els dictàmens i els informes donen resposta a la consulta en els termes en què es va plantejar i tenint en compte els antecedents aportats, sense que condicionin el posicionament de l'Autoritat respecte d'altres supòsits.
L'Autoritat ha modificat o suprimit algunes referències del text dels dictàmens i dels informes a fi de preservar la identitat de les persones i de les entitats que han formulat la consulta.
Clicant aquest enllaç podeu consultar les resolucions dels procediments corresponents dictades per l'Autoritat en l'exercici de les seves funcions, així com també els dictàmens i els informes elaborats per l'Autoritat en relació amb les consultes formals plantejades per les entitats incloses al seu àmbit d'actuació.
Després de quasi dos anys d'aplicació de l'RGPD, en aquest acte s'actualitzaran aspectes clau de la normativa actual i s'hi s'exposaran experiències pràctiques en relació amb la transparència i el dret d'informació, la legitimació del tractament de categories especials de dades i la notificació de violacions de seguretat de les dades.
L'activitat s'adreça a la comunitat d'experts i professionals de la protecció de dades.
L'acte tindrà lloc el proper 10 de març de 2020, de 10.15 a 13.00 hores, a la sala d'actes del Centre d'Estudis Jurídics i Formació Especialitzada, carrer Ausiàs Marc, 40, de Barcelona.
Per a més informació, podeu consultar el programa de l'acte.
L'assistència és lliure, però es requereix inscripció prèvia:
Centre d'Estudis Jurídics i Formació Especialitzada, sala d'actes
L'Autoritat Catalana de Protecció de Dades presenta l'informe "Intel·ligència artificial: decisions automatitzades a Catalunya", el proper 5 de febrer de 2020, de 10.30 a 12.30 hores, al Palau Robert, sala Cotxeres, passeig de Gràcia 107, de Barcelona.
M. Àngels Barbarà, directora de l'Autoritat Catalana de Protecció de Dades obrirà l'acte amb la ponència: Cap a una intel·ligència artificial centrada en l'esser humà.
A continuació Karma Peiró, periodista especialitzada en tecnologies de la informació i la comunicació, presentarà el treball de recerca sobre algorismes de decisió automatitzada a Catalunya.
Finalment, Jordi Soria, coordinador de Tecnologia i Seguretat de la Informació de l'APDCAT, parlarà de protecció de dades en decisions automatitzades.
L'activitat s'adreça als professionals en l'àmbit de les tecnologies i de la protecció de dades i la privacitat.
Per a més informació, podeu consultar programa de l'acte.
Sigueu benvingudes i benvinguts al web de l'Autoritat Catalana de Protecció de Dades.
A l'Autoritat Catalana de Protecció de Dades vetllem per garantir el dret a la protecció de dades personals, en l'àmbit de les competències atribuïdes per l'Estatut d'autonomia de Catalunya.
Informem sobre els drets en aquesta matèria, com s'exerceixen i què cal fer si no es respecten.
També assessorem sobre les obligacions que preveu la legislació i controlem que les entitats les compleixin adequadament.
Aquestes obligacions prenen una rellevància especial en la nova societat digital que estem creant entre tots.
Les dades, i molt especialment les dades personals, s'han convertit en la base del desenvolupament econòmic, social i polític.
Les tecnologies emergents estan determinant la nostra forma de viure i de relacionar-nos, a partir del tractament de les nostres dades personals, i han impulsat la reforma de la normativa europea de protecció de dades.
Aquesta reforma es va fer efectiva l'any 2016, amb l'aprovació del Reglament (UE) 2016/679 del Parlament Europeu i el Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, també anomenat Reglament general de protecció de dades (RGPD).
A partir del 25 de maig de 2018, l'RGPD és obligatori en tots els seus elements i d'aplicació directa a cadascun dels estats membres de la UE.
El Reglament suposa un canvi de model en l'àmbit de la protecció de dades i regula una nova manera d'entendre i garantir el dret a la protecció de dades i, en conseqüència, el conjunt de drets i llibertats de les persones.
Amb aquesta visió de futur, l'Autoritat Catalana de Protecció de Dades centra els seus esforços a assolir els dos grans objectius que orienten l'RGPD: d'una banda, reforçar els drets de les persones, proporcionant-los eines per mantenir un control efectiu sobre les seves dades personals; d'una altra banda, aconseguir que les entitats assumeixin un ferm compromís amb els drets i llibertats de les persones, a partir del principi de la responsabilitat proactiva i demostrable i d'un enfocament al risc que permet adequar les actuacions al riscos reals dels tractaments que es duen a terme.
Rebeu, doncs, la meva salutació i la meva benvinguda.
Directora de l'Autoritat Catalana de Protecció de Dades
Trajectòria professional de la directora
Delegat de protecció de dades de l'APDCAT
Per exercir els drets d'accés, rectificació, supressió, oposició i limitació del tractament, i per a qualsevol qüestió relacionada amb el tractament que l'Autoritat Catalana de Protecció de Dades fa de les seves dades, les persones interessades es poden posar en contacte amb el delegat de protecció de dades de l'APDCAT.
Delegat de protecció de dades de l'APDCAT:
Adreça postal: C/ Rosselló, 214, Esc.
D'acord amb la Resolució sobre l'aplicació de mesures al personal de la Generalitat davant el rebrot de la pandèmia del coronavirus SARS-CoV-2 a determinats municipis de l'Àrea Metropolitana de Barcelona, els municipis de la comarca de la Noguera i determinats municipis de la comarca del Segrià, la presentació d'escrits davant l'Autoritat Catalana de Protecció de Dades únicament es farà a través del registre electrònic de l'Autoritat.
La resta de serveis es continuaran atenent tant telemàticament com telefònicament.